สังคมข่าวหุ้น
*...ดัชนีหุ้นไทยปิดตลาด 1,660.45 จุด เพิ่มขึ้น 1.36 จุด มูลค่าการซื้อขาย 33,085 ล้านบาท แนวโน้มสัปดาห์นี้มีโอกาสกลับมาคึกคักหลังหยุดยาวเทศกาลสงกรานต์ ประเมินแนวต้าน 1,675 จุด แนวรับ 1,640 จุด…
16 เม.ย. 2562

เล็กเซียวหงส์
*…ดัชนีหุ้นไทยปิดตลาด 1,660.45 จุด เพิ่มขึ้น 1.36 จุด มูลค่าการซื้อขาย 33,085 ล้านบาท แนวโน้มสัปดาห์นี้มีโอกาสกลับมาคึกคักหลังหยุดยาวเทศกาลสงกรานต์ ประเมินแนวต้าน 1,675 จุด แนวรับ 1,640 จุด…
*…DTAC น่าจับตาต่อท่าที ม.44 เอาไง.!? ดูจากเงื่อนไขเสมือน DTAC จะเสียเปรียบเพื่อนอยู่ไม่น้อย..โดยเฉพาะปี 2563 จากค่าคลื่น 900 MHz เดิมงวดที่ 2 จ่ายแค่ 2,100 ล้านบาท แต่หากใช้สิทธิโปรโมชั่น ม.44 ต้องจ่ายเกือบ 8,000 ล้านบาท ทำให้แผนการใช้ลงทุนมีปัญหาไม่น้อยทีเดียว แต่หากไม่ใช้สิทธิก็ไม่ได้สิทธิประมูล 5G กับเขาด้วย เฮ้อ..ต้องคิดหนักเลยทีเดียว.!?…
*…SISB พ้นคุก Cash Balance วันนี้..ในเชิงเซ็นติเมนต์การซื้อขายหุ้น SISB น่าจะคึกคักไม่น้อยทีเดียว..แม้ที่ผ่านมา SISB ไม่ได้มีการซื้อขายด้วยมาร์จิ้นเท่าใดมากนัก แต่ราคาเป้าหมายกว่า 8 บาท มันเย้ายวนน่าเข้าเก็งกำไรจริง ๆ
*…AOT สัปดาห์นี้จับตาการ “ประมูลดิวตี้ฟรี” เข้าข่าย พ.ร.บ.ร่วมทุนฯ ฉบับล่าสุดหรือไม่.!? หาก “ไม่เข้าข่าย” งานนี้ยาวไปได้เลย หลังเปิดขายซองมาเป็นที่เรียบร้อยแล้ว แต่หาก “เข้าข่าย” ก็ต้องถอยหลัง (เข้าคลอง) มาเริ่มนับหนึ่งกันใหม่ เอาเป็นว่า 18 เม.ย.นี้ เดี๋ยวได้รู้กัน.!?…
*…PTT มีลุ้นชนะประมูลท่าเรือแหลมฉบัง เฟส 3 หลังได้พันธมิตรใหญ่อย่าง GULF และ “ไชน่า ฮาเบอร์” แหม..ถ้าหากดูชื่อชั้นเมื่อเทียบกับคู่แข่งอีกกลุ่ม..ถือว่า ปตท. และพันธมิตรมีโอกาสชนะประมูลมากเลยทีเดียว…
*…BEC หนึ่งในกลุ่มทีวีดิจิทัลที่ได้รับโปรโมชั่น ม.44 ว่าด้วยการยกหนี้ค่าไลเซนส์ 2 งวดสุดท้าย..และ “คืนช่องได้รับเงินทอน” แถมอีก..แต่ผู้บริหารยังเสียงแข็ง “ไม่มีแผนคืนช่อง” เอาเป็นว่าเรื่องนี้ต้องดูกันต่อไปไอ้ที่ว่าไม่คืนแล้ว BEC จะทำอย่างไรกับช่อง 28 และช่อง 13 เมื่อดูในเชิงธุรกิจ “เก็บไว้แค่ไม่ทำให้เสียหน้า..แต่มูลค่าไม่เกิดขึ้นเลย” เอาเป็นดูกันต่อไป
*…PREB ราคาหุ้นดูน่าสนใจ P/E เฉลี่ยเพียง 6.7 เท่า เทียบ P/E กลุ่มรับเหมาก่อสร้าง 12.2 เท่า อัตราผลตอบแทนปันผลเกือบ 7.7% อัตรากำไรขั้นต้น 13-18% ฐานะการเงินแข็งแกร่ง D/E แค่ 0.1 เท่า เอาเป็นว่าใครตกขบวนไม่ทันหุ้น STEC ลองหันมาดูหุ้น PREB เป็นทางเลือกใหม่ ถือว่าน่าสนใจทีเดียว
*…หุ้นร้อนประจำวันที่ 12 เม.ย. 2562 ที่มีราคาและมูลค่าซื้อขายปรับขึ้นแรงเข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) คือบริษัท ไพโอเนียร์ มอเตอร์ จำกัด (มหาชน) หรือ PIMO และใบสำคัญแสดงสิทธิในการจองซื้อหุ้นสามัญบริษัท ไพโอเนียร์ มอเตอร์ จำกัด (มหาชน) ครั้งที่ 1 หรือ PIMO-W1 มีผลตั้งแต่ 17 เม.ย.-24 พ.ค. 2562
*…ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์ และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 MHz 
*…พร้อมอัปเดตตลาดทุนทุกวันจันทร์-ศุกร์ กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น